**Indokolás**

**Budapest Főváros XI. Kerület Újbuda Önkormányzata Képviselő-testületének az Újbuda közterületein a járművel várakozás rendjének egységes kialakításáról és a várakozás díjáról szóló 26/2010. (IX. 21.) XI.ÖK rendelet módosításáról**

**szóló 9/2020. (III. 18.) önkormányzati rendeletéhez**

**Az 1. §-hoz**

A koronavírus-járvány miatt a Kormány által 2020. március 11. napján kihirdetett veszélyhelyzetre tekintettel, a fertőzés terjedésének megakadályozása érdekében, a jellemzően nagyszámú ügyfélforgalom jelentkezése miatt a Budapest Főváros XI. Kerület Újbudai Polgármesteri Hivatal Közlekedési Osztályán a személyes ügyfélfogadás megszüntetésre került. Mivel előző évben kiadott - és március 31-ig érvényes - lakossági várakozási hozzájárulások érvényességének meghosszabbítását az ügyfelek jelentős részben személyesen szokták intézni, az ügyintézés megkönnyítése érdekében indokolt a határidő 2020. május 31-ig történő meghosszabbítása.

Az alaprendelet 5. §-a alapján a várakozási hozzájárulásokra jogosultak körébe tartozik a Fővárosi Katasztrófavédelmi Igazgatóság Dél-Budai Katasztrófavédelmi Kirendeltsége és a XI. kerületi Rendőrkapitányság is, így azokat is indokolt felsorolni az érvényességi idő hatályát megadó paragrafusban.

**A 2. §-hoz**

Ez a szakasz a rendelet hatálybalépéséről rendelkezik.